|  |  |
| --- | --- |
| Številka: 410-1/2025-5 | |
| Ljubljana, dne 22. 05. 2025 | |
| EVA / | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | |
| ZADEVA: Predhodno soglasje k Dopolnitvam Cenika helikopterskih in letalskih prevozov z zrakoplovi Slovenske vojske – predlog za obravnavo | | | |
| 1. Predlog sklepov vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 43. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O 76/23 in 24/25 – ZFisP-1) in prvega odstavka 116. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24) je Vlada Republike Slovenije na \_\_\_\_ seji dne \_\_\_\_\_\_\_ sprejela naslednji  S K L E P  Vlada Republike Slovenije je dala predhodno soglasje k Dopolnitvam Cenika helikopterskih in letalskih prevozov z zrakoplovi Slovenske vojske.   |  |  | | --- | --- | |  | Barbara Kolenko Helbl  generalna sekretarka | |  |  |   Sklep prejmejo:   * Ministrstvo za obrambo * Generalštab Slovenske vojske | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Vanja Svetec Leaney, v. d. generalnega sekretarja na Ministrstvu za obrambo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
|  | | | |
| 5. Kratek povzetek gradiva: | | | |
| Dopolnitve Cenika helikopterskih in letalskih prevozov z zrakoplovi Slovenske vojske so pripravljene v skladu z Navodilom o lastni dejavnosti Ministrstva za obrambo št. 0070-15/2018-8, z dne 21. 8. 2018 in drugim odstvakom 116. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24). Navedeni pravilnik določa, da mora lastna dejavnost z lastnimi prihodki pokrivati vse stroške, ki so povezani z izvajanjem lastne dejavnosti in se nanašajo na izdatke za blago in storitve, investicije in investicijsko vzdrževanje ter stroške dela.  Kalkulacije storitev cen ure naleta brez in z DDV za helikopterske in letalske prevoze ostajajo nespremenjene glede na veljaven cenik št. 410-29/2024-9 z dne 16. 5. 2024. Navodilo o prevozih z letalom Falcon 2000 EX, št. 372-41/2024-251 v 6. členu navaja možnost postrežbe na plovilu. Ker Cenik lastne dejavnosti v objektih Slovenske vojske (št. 410-29/2024-1 z dne 30. 1. 2024) ni primeren za zaračunavanje stroškov postrežbe na zrakoplovih Slovenske vojske, saj se cene nanašajo na cene v objektih SV, podajamo predlog za dopolnitve Cenika helikopterskih in letalskih prevozov z zrakoplovi Slovenske vojske.  Zaradi nedorečenih stroškov postrežbe je v preteklosti prišlo do razhajanj med zahtevki za refundacijo, ki jih je izstavila Slovenska vojska, in ocenjenimi stroških naročnika pred izvedbo storitve. Z namenom transparentnosti poslovanja v nadaljevanju podajamo predlog za dopolnitve zadevnega cenika, ki obsega ceno postrežbe hrane in pijače na letalu Falcon 2000 EX in ceno dostave. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| 7.b Predstavitev ocene finančnih posledic pod 40.000 EUR:  Gradivo ne povzroča dodatnih odhodkov iz državnega proračuna. Vpliva na višje prihodke iz naslova lastne dejavnosti, ki pa jih ni mogoče realno oceniti vnaprej. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | NE | | |
| 9. Predstavitev sodelovanja javnosti: | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa Vlade. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Mag. Borut Sajovic  minister | | | | | | | | |

PRILOGE:

* predlog Dopolnitev Cenika helikopterskih in letalskih prevozov z zrakoplovi Slovenske vojske,
* kalkulacija cen k predlogu dopolnitev cenika,
* Navodilo o lastni dejavnosti MORS,

Poslano:

* naslovniku
* GŠSV
* SGS

OBRAZLOŽITEV

Kalkulacije storitev cen ure naleta brez in z DDV za helikopterske in letalske prevoze ostajajo nespremenjene glede na veljaven cenik št. 410-29/2024-9 z dne 16. 5. 2024. Navodilo o prevozih z letalom Falcon 2000 EX, št. 372-41/2024-251 v 6. členu navaja možnost postrežbe na plovilu. Ker Cenik lastne dejavnosti v objektih Slovenske vojske (št. 410-29/2024-1 z dne 30. 1. 2024) ni primeren za zaračunavanje stroškov postrežbe na zrakoplovih Slovenske vojske, saj se cene nanašajo na cene v objektih Slovenske vojske, podajamo predlog za dopolnitve Cenika helikopterskih in letalskih prevozov z zrakoplovi Slovenske vojske.

Zaradi nedorečenih stroškov postrežbe je v preteklosti prišlo do razhajanj med zahtevki za refundacijo, ki jih je izstavila Slovenska vojska (v nadaljnjem besedilu: SV), in ocenjenimi stroških naročnika pred izvedbo storitve. Z namenom transparentnosti poslovanja v nadaljevanju podajamo kalkulacijo za dopolnitve cenika, ki obsega cene postrežbe hrane in pijače na letalu FALCON 2000 EX ter ceno dostave.

CENE POSTREŽBE HRANE IN PIJAČE

Cene postrežbe hrane in pijače so sestavljene iz:

* neposrednih materialnih stroškov: pri tej postavki smo izhajali iz trenutno veljavnih cen artiklov brez DDV na kos, na podlagi cenikov pogodbenih dobaviteljev SV za hrano in pijačo,
* posrednih stroškov: pri tej postavki smo upoštevali stroške potrošnega materiala, ki se ponudi ob postrežbi (servieti, dezinfekcijski robčki, zobotrebci), in režijske stroške pri obratovanju objekta kuhinje (čiščenje, voda, elektrika, ogrevanje),
* stroškov dela: pri tej postavki smo upoštevali stroške dela kuhinjskega osebja (upoštevaje povprečno bruto plačo kuhinjskega delavca v SV), ki so odgovorni za postopke izvedbe naročila pri pogodbenih dobaviteljih ter pripravo jestvin in pijače, vključno s pripravo artiklov za transport, skladno z smernicami HACCAP,
* amortizacije: pri tej postavki smo upoštevali povprečno življenjsko dobo kuhinjske opreme s stroški njenega vzdrževanja.

CENE DOSTAVE

Priprava paketa za postrežbo (od naročanja hrane in pijače do priprave za samo dostavo) poteka v kuhinjah SV. Nosilna kuhinja SV je določena na podlagi najkrajše oddaljenosti od mesta vzleta in razpoložljivih kapacitet kuhinj SV. Zato smo pri ceni dostave izhajali iz stroškov dostave na kilometer predvidene poti. Končni strošek posamezne dostave se zaračuna tako, da se strošek na kilometer pomnoži s predvideno razdaljo poti, pri čemer se za določitev razdalje uporabi najhitrejša pot v kilometrih (z uporabo aplikacije npr. Google maps).

Pri izračunu je bilo upoštevano:

* povprečna poraba kombiniranega vozila s hladilnim sistemom na 100 km v litrih,
* cena enega litra osnovnega dieselskega goriva brez DDV na podlagi trenutno veljavne cene pogodbenika SV za nakup goriva na bencinskih servisih,
* strošek dela povprečne bruto plače kuhinjskega delavca po novem plačnem sistemu, glede na predviden čas trajanja dostave od lokacije kuhinje do mesta vzleta,
* strošek amortizacije vozila na dan 31. 12. 2024. Upoštevano je, da nabavna vrednost osnovnega sredstva ob zaključku amortizacije ne bo imela preostale vrednosti, zato je amortizirana vrednost enaka nabavni vrednosti. Višina amortizacije za vozila tega tipa je v SV opredeljena na dobo amortiziranja 15 let, obračunana na predvidene kilometre uporabe.

KALKULACIJA

Cene postreženih artiklov in cena dostave na kilometer s strani SV veljajo za čas od ponedeljka do petka, če niso dela prosti dnevi (v nadaljevanju: redni delovni čas).

V primeru zagotavljanja postrežbe izven rednega delovnega časa SV koristi storitve zunanjega izvajalca. Takrat prejeti račun zunanjega izvajalca SV služi kot podlaga za refundacijo do naročnika.

V primeru neplovnosti Falcona 2000 EX se ob izkazani potrebi po postrežbi cenik hrane in pijače ter dostave v skladu s sklepom Vlade Republike Slovenije št. 37200-2/2024/4 z dne 17. 7. 2024 smiselno uporablja ob izvedbi leta z nadomestnim plovilom Turbolet L410 ali C-27J Spartan.

Glede na zgoraj navedeno, predlagamo dopolnitve Cenika helikopterskih in letalskih prevozov z zrakoplovi Slovenske vojske, št. 410-29/2024-9 z dne 16. 5. 2024.

MINISTRSTVO ZA OBRAMBO